33వ భారతీయ అంతర్జాతీయ చలన చిత్రోత్సవం

33వ భారతీయ అంతర్జాతీయ చలన చిత్రోత్సవం 2002 అక్టోబరు 1 నుండి 10 వరకు న్యూఢిల్లీలో జరిగింది. ఫెస్టివల్ డైరెక్టర్ దీపక్ సంధు ఆధ్వర్యంతో ఆసియా డైరెక్టర్లు తీసిన సినిమాలతోనే ఈ ఫెస్టివల్ జరిగింది. దేవదాస్ రెట్రోస్పెక్టివ్ (జ్ఞాపకార్థం) ప్రత్యేక ప్రదర్శనలు జరిగాయి. ఈ ఫెస్టివల్ నుండి "ఫిల్మ్ బజార్" స్థాపించబడింది.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

విజేతలు 
 ఉత్తమ చిత్రం: గోల్డెన్ పీకాక్ అవార్డు: ఇగోర్ మస్లెనికోవ్ దర్శకత్వం వహించిన "లెటర్స్ టు ఎల్జా" (రష్యన్ సినిమా)
 మోస్ట్ ప్రామిసింగ్ ఆసియా దర్శకుడికి సిల్వర్ పీకాక్ అవార్డు: "జిర్ ఇ నూర్ ఇ మాహ్" ("అండర్ ది మూన్లైట్") ఇరానియన్ సినిమా దర్శకుడు రెజా మిర్కారిమి
 స్పెషల్ జ్యూరీ అవార్డు: సిల్వర్ పీకాక్: రేవతి దర్శకత్వం వహించిన "మితర్, మై ఫ్రెండ్ ", మాగ్డి అహ్మద్ అలీ దర్శకత్వం వహించిన ఈజిప్టు సినిమా "అస్రార్ ఇఎల్-బనాట్"

దేవదాసు రెట్రోస్పెక్టివ్ 
 దేవదాస్ (1935 బెంగాలీ) ప్రమతేష్ బారువా
 దేవదాసు (1953 తెలుగు) వేదాంతం రాఘవయ్య
 దేవదాస్ (1955 హిందీ) బిమల్ రాయ్ చేత
 దేవదాస్ (2002 హిందీ) సంజయ్ లీలా భన్సాలీ

మూలాలు 

సినిమా పురస్కారాలు
భారత అంతర్జాతీయ చలన చిత్రోత్సవం